ming030890/wiki-yue-high-quality huggingface dataset:
牛肉

牛肉，係牛身上面嘅肉，係人類日常肉食嘅來源。牛肉有好多個部位，煮法同菜色都唔同。

按部位
牛肉來自牛隻身體嘅唔同部位而另有稱呼，例如西冷、T骨、牛柳、肋眼等，其中雪花牛肉指油花分佈均勻且密集，好似雪花咁靚，因入口即溶唔適合長時間烹煮，故此以切成薄片形狀嘅牛肉最常見。

按產地
美國、加拿大、法國、英國、澳洲、紐西蘭、日本、中國等地。

美國牛肉分級
美國農業部將牛肉品質分為以下等級：
美國極佳級（U.S. Prime），最高等級嘅牛肉，肉質同脂肪分佈最佳。數量非常有限，大概只佔所有美國牛肉2.9%。
美國特選級（U.S. Choice）
美國可選級（U.S. Select）
美國合格級（U.S. Standard）
美國商用級（U.S. Commercial）
美國可用級（U.S. Utility）
美國切塊級（U.S. Cutter）
美國製罐級（U.S. Canner）

日本牛肉分級
日本牛肉質素（meat quality）分為5級，每一級再根據產精肉率（yield grade）分為A、B、C三級。
日本和牛（わぎゅう，Wagyu）亦係根據油花分佈情況來分級，等級分為1、2、3、4、5，每個等級重會根據產精肉率分為三級。A5係最高級，佢油花嘅細密，美名為「霜降牛肉」（香港叫做雪花牛肉）。
日本和牛中最出名嘅要數松阪牛、米澤牛、神戶牛。因為瘋牛症嘅問題，中國由2001年開始禁止進口日本和牛，日本和牛已經絕跡於中國市場。

按切割方法
小牛肉同牛肉都忌切割都有分法式、英式同北美。
牛耳石山

牛耳石山（英文：Ngau Yee Shek Shan），係香港一座山，行政區域隸屬西貢區，喺新界西貢半島北潭涌以北，西貢西郊野公園範圍入面，岩頭山東南面，大輋嶺墩以西，海拔425米高。牛耳石山有石級路上山，山頂可遠望太墩、蚺蛇尖同高流灣一帶嘅景色。
牛肉包

牛肉包（英文：Beef Bun）係香港式包，用牛肉碎同洋蔥碎做餡，亦有餅舖會用鹹牛肉。
牛肉場

牛肉場係指一啲台灣有豔舞表現嘅地方。早期台灣嘅藝人除咗喺電視上演出，仲會到各地嘅秀場登台表演。如果係唔紅或者過氣嘅小藝人，或者啲身材唔錯又夠膽露嘅人，會喺啲秀場做啲清涼嘅表演。表演者甚至會一路唱歌，一路除衫，直到一絲不掛為止。不過，有啲人會覺得，過氣藝人如果要去到呢啲地方表演，係一件好淒涼嘅事。另外，台灣警察亦會對呢啲脫衣舞孃以《違警罰法》送辦，處以拘留或罰鍰。
早期台灣脫衣舞全盛期，牛肉場遍布全台，近年呢啲表演場地近年開始式微。

其他國家嘅類似表演
喺馬來西亞，亦有一啲類似嘅表演場地，歌手專門演繹鹹濕歌兼一邊唱歌一邊除衫，但就未必去到除晒衫嘅地步，其中比較有名做呢啲表演嘅歌手有李秋霞。
牛肉乾

牛肉乾，係零食、乾糧、手信、東南亞有名土產食品，星加坡、澳門同埋台灣都話佢哋最出名[未記出處或冇根據]。牛肉乾係牛肉用柴炭燒乾而製成，有時加上唔同嘅汁，好似蜜糖、果汁、果皮等。

衍生意思
如果汽車响街邊違例泊車俾交通警察抄牌定額罰款，又叫做「食牛肉乾」。
牛筋草

牛筋草（粵拼：ngau4 gan1 cou5；學名：Eleusine indica）係禾本科穇屬嘅一年生草本植物，喺全球嘅熱帶、亞熱帶，同埋溫帶地區都搵到，尤其喺荒蕪人煙及馬路邊最明顯。

樣
植株高1～9dm，根系好發達，基部傾斜。葉平伸，線型，長10～15cm，闊3～5mm，有軟毛或冇毛。花屬穗狀花序，一般生2～7隻，都生喺稈頂。花似披針，一般開3～6隻，而且前三隻長度唔同。果屬囊果，長約15絲米，基部向下凹入去，有明顯波浪形皺紋。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
成樖嘢都可以做藥，有清熱同利濕嘅功效。
牛肉他他

牛肉他他（Steak tartare）係種用生免治牛肉整嘅嘢食，通常都會落洋蔥、酸豆、胡椒同喼汁調味，最後打隻生蛋黃上去。
砌石結構

砌石結構（masonry）係種傳統建築做法，指用大量細嚿嘅單位（磚同石頭等）加埋有黏性嘅砂漿嚟去砌牆等嘅建築物結構。
砍掉重練

砍掉重練（粵拼：ham2 diu6 cung4 lin6）係打機術語同網絡潮語，粵語直譯係「斬咗佢再搞過」，大致係「重頭開始」噉解。亦可以係：
維基辭典有呢個詞嘅解釋：砍掉重練
砍掉重練 (專輯)，臺灣歌手亦帆2012年發行嘅個人錄音室專輯。
動漫刀劍神域中，Gun Gale Online系列角色ZXED／茂村保首次出場對白。
研科傳訊

研科傳訊（英文：Telus Corporation；TSX：T，紐交所：TU:208）係加拿大四大電訊公司之一:9，總部喺溫哥華:213，2022年總收入182.92億加元:5，員工約11萬人:36，淨計流動通訊業務嘅話屬於全國三大流動供應商之一。除咗電訊之外，佢嘅業務亦包括醫療科技、農業科技同消費品科技:50。
研究助理

研究助理（英文：research assistant）係指通常冇博士學位，但識少少有關科研嘅嘢，所以就打工喺實驗室或者大學度幫手做科研。
研

研，白讀 ngaan4，即係磨碎成粉。例：將粒藥丸研碎佢，溝落碗粥一齊食。將珍珠研碎，就成為珍珠末。
灌溉花灑

灌溉花灑（英文：Irrigation sprinkler），又叫灌溉噴頭或者噴灌，係種農業嘅機械，用途係用噴水嘅方式去均勻灌溉裝置附近嘅植物。
灌田

灌田（粵音：gun3 tin4）、沃田、放水入田，係灌溉嘅一種，同水利有啦掕，卽引水入田嚟方便種田，解決雨水唔夠問題。
唔係笪笪地方都够水種田。所以就由第啲地方引水入田。水嚟自河、川、溪、澗，亦有井水，重可以開水塘儲水。引水調水，係叫水利。
灕江

灕江（粵拼：lei4 gong1），又叫灕水（lei4 seoi2），係廣西東北一條河，屬西江水系，長426公里。[未記出處或冇根據]起源自桂林資源縣，喺平樂縣同荔浦河、恭城河匯合做桂江。

人民幣
第五套人民幣嘅20蚊紙背脊用咗陽朔灕江黃布灘倒影同元寶山。
灌雲

灌雲係中國江蘇連雲港一個縣，總面積1880平方公里，人口105萬。
灌陽

灌陽係中國廣西桂林一縣，面積1863平方公里，人口27萬。
灌湯包

灌湯包，又叫湯包，係隻中式包，用豬肉同湯汁做餡，皮薄而唔易穿。
灌湯包好多時個大細都整到似小籠包，叫灌湯小籠包。
灑鹽花

灑鹽花，又有賣肉，指商家（片商）用女色作賣點，以賣弄美色推銷商品，例如露底、走光，含性暗示。作品方面常指電影電視劇，但而家日本、大陸有好多後宮動畫，大陸手機遊戲（中國三國遊戲中，女角會只著內衣，露波露手臀出現顯示介面中：三國風雲、媚三国等......）都灑鹽花，卡通角色暴露，甚至由少女模特兒、AV女優作性感宣傳。

例子
絕味食品宣傳海報事件。
無線節目《Ben Sir研究院》講江欣燕化身霸氣包租婆，仲要自摸…西，不過欣欣只講自摸！反而Ben Sir就強調「自摸西」。
劉瀾昌出書香港在一國兩制下的新聞生態，批判灑鹽花文化。
澳門日報有針對無線電視鹽花報導

回應
教育界批評為有毒青年。
女權主義組織成日話物化女性，商品化。
水錦樹

水錦樹（粵拼：seoi2 gam5 syu6；學名：Wendlandia uvariifolia）係茜草科水錦樹屬嘅常綠喬木仔或灌木，喺中國兩廣、瓊、閩、臺地區先至搵到。

用途
佢嘅葉可以做單帶蛺蝶幼蟲嘅飼料。成樖嘢都可以做藥，有祛風除濕、散瘀消腫同止血生肌嘅功效。
水間百合子

水間百合子（1970年7月22號—）係日本足球員，踢前鋒，曾經喺1990～1994年間為日本女子足球代表隊出場22次，入咗10球。佢代表日本參加過1991年FIFA女子世界盃。
水頭村

水頭村（英文：Shui Tau Tsuen），係香港新界元朗區錦田一條村。呢條村喺17世紀已經存在，留存唔少歷史建築，包括二帝書院、周王二公書院、長春園、力榮堂。
水錦花

水錦花（粵拼：seoi2 gam5 faa1；學名：Hibiscus syriacus）係錦葵科木槿屬嘅落葉灌木。

樣
花通常係紫、粉紅或白。

用途
佢嘅根皮、莖皮、花可以做藥；樹皮可以整成繩；成樖嘢可以做觀景綠籬植物。
水雷

水雷係種武器，主要用來炸船或者潛艇。同深水炸彈唔同嘅係，水雷係戰前布喺戰鬥水域裡面嘅。引爆機制主要有接近引爆同接觸引爆兩種。
澳門旅遊業

澳門旅遊業係澳門而家最主要嘅經濟產業，賭博、飲食、文化遺產等比較出名。
澳門係一個自由港，殖民地歷史原因成為國際城市，旅遊業遊客嚟自中國大陸同西方，尤其中國大陸自由行好多，對於中山珠海旅客，車費都好平，兩步已經過咗關閘，日日去玩都得。
推動澳門旅遊業嘅政府機構係澳門特別行政區政府旅遊局。

史
嚮清代，西人來華公幹，清政府批准廣州一口通商，鬼佬只可以住嚮廣州十三行。而西人女人唔准入廣州，放低嚮澳門等，從此澳門出現好多外國人，又叫做旅客，澳門因此出現旅遊業。
澳門歌手一覽

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:澳門歌手一覽。如果個提名未完成同埋響討論頁度無留言嘅話，噉呢個標籤就可以拎走。
以下係澳門歌手一覽：
澳門星

澳門星（8423 Macao），即係小行星8423，係太陽系小行星帶嘅一粒小行星，喺1997年1月11號發現。
澳門標準時間

澳門標準時間（MOT），或者叫澳門時間，係澳門採用嘅時間標準，並由澳門地球物理暨氣象局負責管理。澳門標準時間全年比協調世界時快八個鐘，即係位於UTC+8時區。
澳門旅遊警示

澳門旅遊警示制度（又叫旅遊警示；葡文叫Alerta de Viagens；英文叫Travel Alert）係由澳門特別行政區政府旅遊危機處理辦公室（2021年2月1號併入旅遊局（中文：澳門特別行政區政府旅遊局））設立嘅一個旅遊警示制度。制度內容本身同香港外遊警示制度相似。

覆蓋嘅地區
澳門旅遊警示覆蓋咗77個比較多澳門居民會去旅遊或者公幹嘅海外國家／旅遊目的地，將來有可能會增加或者調整；但係外遊警示制度係唔包括中國大陸、香港同埋臺灣。
阿爾巴尼亞
 南非
 德國
 安哥拉
 沙地阿拉伯
 阿根廷
 澳洲
 奧地利
 孟加拉
 比利時
婆羅洲
澳門檔案館

澳門檔案館（葡文：Arquivo de Macau，英文：The Archives of Macao）喺澳門半島荷蘭園大馬路塔石廣場，由澳門文化局管理。澳門檔案館係澳門官方檔案文史資料收藏、保管、分析同研究嘅機構。

歷史
澳門檔案館係根據1952年6月28號頒布嘅第五號海外部立法條例設立，當時叫澳門總檔案館，隸屬澳門民政總局。1979年轉屬澳門教育廳，改名歷史檔案館，並正式運作。1986年撥歸澳門文化學會（澳門文化局前身）管轄至依家。2016年改名做澳門檔案館。

工作
澳門檔案館負責收集、整理、保管、分析同研究具有歷史價值嘅檔案資源，畀社會大眾利用。依家館內有檔案六萬幾案卷、圖像七萬幾幅、書刊資料一萬幾冊，載體以紙質為主。館藏最早嘅檔案，可追溯至1630年。
檔案館除咗接收政府部門移交嘅檔案，亦接收社團同個人捐贈嘅檔案。
牧野真二

牧野真二（1976年5月29號—）係日本足球員，司職中場，效力過橫濱水手，及鳥棲砂岩。
牧野由依

牧野由依 ，係日本嘅一個女藝人同埋配音員。
物

物，泛指天地之間嘅一切。同廣東話嘢類似。
牧野直樹

牧野直樹（1976年11月11號—）係日本足球員，司職後衞，效力過川崎綠茵，及甲府風林。
牧馬騎術

牧馬騎術（Rodeo），又叫牛仔競技，係種馬術運動，主要喺北美流行，鬥嘅主要係做牛仔用到嘅技能。
牧野景輔

牧野景輔（1969年4月11號—）係日本足球員，司職前鋒，效力過市原JEF聯，及大阪櫻花。
科斯特羅馬州

科斯特羅馬州係俄羅斯西部嘅一個州，屬中央聯邦管區，首府科斯特羅馬。
科斯塔夫

1867 年一幅畫描繪畫家想像中嘅科斯塔夫（左面嘅肥男人）。
科斯塔夫（英文：John Falstaff），全名莊·科斯塔夫爵士（Sir John Falstaff），係莎翁筆下嘅一個虛構角色，喺莎翁嘅好幾部劇作當中出過場。佢身為一個騎士，但又肥又自大，終日不務正業淨係掛住飲酒作樂。
科斯塔夫喺莎翁嘅多部作品當中都有出現，例如好出名嘅莎士比亞喜劇《溫莎嘅風流婦人》（The Merry Wives of Windsor）就係以佢做主角嘅，講佢因為唔夠錢使所以想勾引鎮上面嘅兩位有錢夫人，結果畀兩位夫人整蠱，喺成個鎮嘅人面前出丑。
科普特字母

科普特字母係用嚟寫科普特文嘅字母，亦係頭一套埃及文字母，主要參考希臘字母，少數參考世俗體，公元前200年開始出現，而家只係得返宗教文件用。
科普特文

位於埃及開羅舊區嘅一篇有科普特文同阿拉伯文嘅銘文，內容係：「以大慈大悲上帝之名：『凡喝這水的，還要再渴；但誰若喝了賜與他的水，他將永遠不渴』《若（望福音）》第四章第13、14節拿赫拉－白·尤素夫·歐拿茲勒（Nakhla-Bakk Yusuf Al-Nazir）於1899年對此留意。」
古埃及時期寫喺石頭上嘅科普特文敘述。
科普特文（科普特文：Ⲙⲉⲧⲣⲉⲙ̀ⲛⲭⲏⲙⲓ，拉丁字母轉寫：met.rem.ən.khēmi）係古埃及嘅語言，屬於亞非語系埃及語族。
科普特文曾經係埃及嘅通用語言，但係到穆斯林征服徂埃及之後，阿拉伯文就逐漸取代徂科普特文，成為埃及人嘅通用語言。但係科普特文今日重係科普特正教會嘅正式語言。

書寫
科普特字母（科普特正教會字體）
進入公元時期之後，科普特文逐漸唔再用古埃及嘅聖書體，而改用科普特字母。科普特字母主要係參照希臘字母創制嘅，但係加入徂古埃及常見嘅部份世俗體字母。
科斯莫波利斯

科斯莫波利斯（英文：Cosmopolis），係美國華盛頓州格雷斯港縣屬下嘅一座城市，人口1,595人（2000年美國人口普查）。
神經節苷脂

神經節苷脂（英文：ganglioside）係含有唾液酸嘅鞘糖脂，係組成細胞膜嘅重要成份。
神經索

神經索（nerve cord）係脊索動物嘅一種特性。指胚胎背脊嘅脊椎雛形。
神經科技

神經科技（英文：neurotechnology）泛指一啲用電子架生嚟干預神經系統活動嘅科技。
神經節

神經節（ganglion）係指喺周邊神經系統嘅一柞神經細胞細胞體。
神經科學

神經科學（粵音：san4 ging1 fo1 hok6；neuroscience），又或者叫腦神經學，係研究神經系統嘅科學領域。

解剖學研究
内文：神經解剖學
對腦嘅解剖研究能夠俾到好多有意義嘅訊息。腦解剖學家會用顯微鏡同細胞染色劑等嘅架生嚟睇個腦嘅結構同埋神經細胞，細胞染色劑能夠將某啲特定嘅結構染色，令到佢哋變得更加易睇，再唔係仲有得用醫學影像掃吓個腦。喺廿一世紀開始，科學界仲有咗新技術可以將表現緊某啲特定基因嘅神經細胞揀出嚟研究。科學家跟手可以用統計學方法計吓呢啲結構性嘅特徵同隻動物嘅行為同認知係咪有關。

生理學研究
睇埋：神經生理學
神經科學家又可以研究個腦嘅化學、藥理、同電特性：佢哋可以運用藥同腦電圖等嘅探測裝置睇吓落藥對個腦會有啲乜嘢影響，腦電圖方法會將電極黐喺頭皮表面或者做手術將電極植入去頭殼裏面，靠噉嚟量度個腦嘅電活動－腦入面冇痛覺感應細胞，所以後者嘅做法唔會令到隻實驗動物感受到啲乜嘢唔舒服，可以觀察到佢哋嘅自然行為；另一方面，又有研究會用 MRI 等嘅方法嚟掃吓受試者個腦，睇吓腦入面嘅活動同個受試者食乜嘢藥係咪有關，呢種研究方法主要係用喺人類身上嘅－呢啲方法好多時都係個受試者郁一郁啲數據就唔要得嘅，所以用呢啲方法要將受試者固定唔俾佢郁，呢樣嘢喺動物入面比較難做到。
一個實驗設計；呢個實驗係睇緊用馬騮嘅腦活動嚟操控機械手嘅。

病變研究
睇埋：病變
研究腦功能嘅第個方法係睇腦受損嘅後果。個腦雖然係有頭殼等嘅多個結構保護住，但係佢都仲係好脆弱，可以受到多種嘅病或者其他嘢損害。喺人類入面，中風同其他腦損害嘅影響俾咗好多有關腦功能嘅訊息出嚟：神經科學家可以靠睇吓腦嘅一忽受損會對個人嘅行為同認知有乜嘢影響，從而推斷個腦嘅每一忽係做啲乜嘢功能嘅。但係因為操守問題，科學家唔可以特登損害個人腦嘅某一忽嚟做呢類研究，而吓吓都要去醫院等嘅地方搵病人，但係好多時未必搵到啱用嘅病人。喺對動物嘅研究入面，科學家先至可以特登噉用藥損害個腦嘅某幾忽嚟做呢類研究。

計算神經科學
内文：計算神經科學
計算神經科學（computational neuroscience）係神經科學嘅一個子領域，專門用電腦嚟研究個腦點樣做運算嘅，會嘗試寫一啲電腦程式出嚟去模擬個腦某啲部份嘅運作，呢啲程式會用一啲算式嚟代表啲神經細胞做緊嘅運算過程。呢啲電腦程式當中有啲會嘗試模擬埋神經運算牽涉嘅生物化學過程，但係又有啲會淨係模擬當中涉及嘅運算，忽略啲生物性嘅特徵。後者呢種做法電腦科學家都會有興趣做埋一份。

遺傳研究
睇埋：光遺傳學
由廿一世紀開始，科學界有咗啲方法可以控制遺傳物質，甚至可以「打走」一啲基因再睇吓呢啲操作會對腦同行為有乜嘢影響。呢啲研究話到俾科學家知好多有關神經可塑性嘅資訊。當中 Cre-Lox 部位組換（Cre-Lox recombination）可以響特定時段之內啟動或者壓抑個腦某啲特定部份嘅基因，等研究人員可以更加詳細噉知道每一個部份係做啲乜嘅。
神經系統發育

神經系統發育係指一隻動物嘅神經系統隨隻動物成長而有嘅變化。

腦發育
睇埋：神經生成
喺腦嘅發育過程當中，個腦唔係一味單純噉變大，而係會經過一大柞複雜嘅變形：個腦喺發育途中會多次改變形狀，最早期當個人仲係一個胚胎嗰陣，佢個腦只不過係一粒喺神經索（nerve cord；脊椎嘅雛形）最前嗰段仔漲咗少少嘅結構，而神經細胞會由一個包含幹細胞嘅特別部位嗰度生出嚟，穿過啲組織移到去佢哋最終嘅位置。當一粒神經細胞去到佢個指定位置嗰陣，佢嘅軸突會開始伸長、分叉、穿過成個腦、直到佢嘅尾段到達佢嘅目的地，並且形成一個突觸連結網絡。成個神經系統入面，有好多個部分裏面初頭都會形成好多神經細胞同突觸，而呢啲神經細胞同突觸當中冇用嘅最後會消失死亡。除咗呢啲少數例外，一個人喺出咗世之後就唔會再生新嘅神經細胞。
脊椎動物嘅神經系統發育喺早期階段都好相似：隨住胚胎由好似波噉嘅一團細胞變成蠕蟲形嘅結構，外胚層（ectoderm）當中喺背脊正中間嘅一條窄帶會分化做一塊神經板（neural plate）－而呢塊嘢就係神經系統嘅前身；神經板會向內凹陷，形成一條神經溝（neural groove），然後神經溝嘅邊綠融合形成神經管（neural tube）－一條充滿液體嘅中空細胞管；喺呢條細胞管最前截會出現三粒漲大嘅物體，呢三嚿嘢遲吓就會變成前腦、中腦同菱腦，菱腦又會再分裂做後腦同末腦（myelencephalon；包括延腦等嘅結構）兩截。以上呢啲區域每一個入面都會有神經細胞同膠質細胞生出嚟，而呢啲新生細胞仲有可能喺區域之間遷移。
一旦一粒神經細胞到咗佢嘅目的地，佢就會向周圍伸好多樹突同一條軸突出嚟。因為軸突通常會延伸到去離細胞體好遠嘅地方，而且要去到特定嘅目的地，所以佢生嘅方式零舍複雜：生緊嘅軸突嘅頭段會有一細嚿嘅生長錐，生長椎上面佈滿咗化學受體，呢啲受體會感應周圍嘅環境，令到生長錐受某啲嘢吸引或者排斥－於是條軸突就會沿住一啲特定嘅路線伸到去佢嘅目的地，再形成突觸。引導軸突嘅過程係由上千個基因嚟一齊控制嘅。但係最後形成嘅突觸網絡係點嘅樣淨係局部由基因話事嘅－成長環境都會影響突觸網絡嘅最終形態。
一個人腦由一個禮拜大到 10 歲大嘅變化圖

生多再剪
睇埋：突觸修剪
喺個腦嘅好多個部份，啲軸突初頭會「生得多得滯」（overgrow），然後先根據佢哋嘅神經活動嚟「修剪」，睇吓邊啲可以唔要。例如係大人喺由對眼去中腦嗰段神經結構嗰度，有好精確嘅一對一對應－視網膜上面每一忽都會喺中腦層嗰度有一個對應嘅點。噉查實有段故：喺胚胎發育嘅第一個階段，由視網膜伸過嚟嘅每一條軸突都會受化學訊號引到去中腦嗰一頭，跟手每條都會分叉得好犀利，再各自同好多粒中腦神經細胞接觸；但喺個細路出世之前，塊視網膜會有啲特別嘅機制，令到佢係噉由是但一點嗰度產生活動，並且將呢啲活動傳過成塊視網膜，呢啲活動會向中腦傳達訊號，話俾佢知視網絡啲神經細胞係點樣排嘅；跟住落嚟，中腦就會做嘢，將排得唔啱嗰啲突觸弱化消失。呢種過程會令到個中腦同視網膜之間嘅神經細胞有愈嚟愈高嘅對應－最後達致完美。
喺個腦嘅第啲部份都會發生類似嘅嘢：喺胚胎發育初期，會有一大柞突觸生得好勁，兼且係亂咁生，令到出現咗一大片突觸矩陣，但打後呢片矩陣會由神經活動同其他因素負責「修剪」。喺某啲個案－好似係頭先提到嘅視網膜至中腦連結－入面，呢啲修剪淨係會喺發育緊嘅腦入面產生，而且似乎純粹係為咗引導發育而存在嘅。
神經細胞冇得互換定律

神經細胞冇得互換定律（law of no interchangeability of neurons）係神經科學上嘅一條定律，主張「一粒神經細胞喺功能上冇得由第粒同類細胞取代」。
焗

焗（粵音：guk6），又叫烘焙（粵音：hong3 bui6），係種煮食方法，涉及人攞啲食材用又乾又熱嘅空氣整熟，通常會用到焗爐。烘焙同燒焗好相似，都係靠乾熱空氣將啲嘢食整熟。呢兩種做法主要分別在於，
燒焗嘅食材一開始嗰陣就已經完全係固體嘅，所以燒焗通常係用喺菜同肉度；
烘焙嘅食材一開始嗰陣係軟腍腍噉、甚至係半液體噉嘅，呢啲食材會喺烘焙途中變硬成形，所以依種情況常見於（例如）蛋糕同麵包。
焚身

《焚身》（Burning）係2022年上畫嘅港產片，由鄭嘉穎、陳靜、朱晨麗主演，劉偉恆執導。
焚書坑儒

焚書坑儒係秦朝期間秦始皇喺公元前213年到前212年焚燒書籍同坑殺儒生嘅歷史事件。燒毀嘅書包括秦國外嘅史書、《詩經》、《書經》同諸子百家嘅典籍。坑殺嘅儒生有四百幾個，罪名係講秦始皇壞話。
焗爐

焗爐係用嚟煮嘢食嘅架生，用到熱空氣將嘢食焗熟，通常整包、蛋糕，亦會整肉食。舊時用焗爐要燒柴或者燒炭，而家通常用電，叫電焗爐。
焗盅

焗盅係裝茶嘅盅，可以用嚟裝沖好咗嘅茶，費事茶葉浸得太耐變苦；亦可以直接當茶壺咁用，係舊時茶樓傳統。
焗千層茄子

焗千層茄子（Parmigiana），又叫巴馬臣茄子（Eggplant parmesan），係意大利菜式，將茄子切成薄片，同意式茄醬、巴馬臣芝士同水牛芝士一齊焗。
焚化爐

焚化爐係一種火爐，以高溫燃燒作用火化分解焚化垃圾等物體，成為炭、碳、水蒸氣、二氧化碳、二氧化氮、二氧化硫、臭氧、一氧化碳、二噁英同其他無法燃燒分解嘅固體等。以減少垃圾所佔空間、避免滋生細菌同發出異味。
火葬就係用焚化爐高溫分解人類或其他動物屍體。
焚化爐運作嘅時候產生嘅熱能可以用嚟發電、加熱，有啲焚化爐會附設泳池，冬天嗰陣以熱能加熱池水。
當亞米曹

當亞米曹（英文：Don Ameche，1908年5月31號—1993年12月6號）係美國一個男電影導演、舞台劇演員、電影演員、電視演員，1929年出道。
當代古典主義建築

當代古典主義建築（New Classical architecture）係指現代人起嘅古典主義建築。
異齒龍屬

異齒龍屬（屬名：Dimetrodon）又叫異齒獸、長棘龍、兩異齒龍，係肉食性合弓動物（似哺乳爬行動物）嘅一屬，生存喺二疊紀（阿瑟爾期到羅德期），大約2億9500萬-2億7000萬年前。
異體字

異體字，或者叫又體、或體、《說文解字》入面叫重文，即係話同音同義，但寫法唔同嘅漢字。
異體字又可分為「完全異體字」（點情況下讀音同意義都一樣）同「部分異體字」（只喺某啲情況下先相通）。
有時異體字特別指官方正體字對應規範字之外嘅字，不過因為唔同中文地區對正體字都有唔同認知，有啲字係一度係正體但去咗另一度就會變異體，例如喺簡體中文使用地區，「夠」係「够」嘅異體字，但係喺繁體中文使用區就掉轉。

正俗字
中國傳統嘅文字有正俗之分，又叫做正寫同俗寫。正字較符合造字原意，畀字書接受；俗字就係民間為咗書寫方便，減省或者變化筆劃而嚟，但好多俗字而家都已經變咗標準寫法，而原本當係正字嘅字就叫做本字。呢啲唔同寫法嘅字通常亦都當係異體字的一種。
正字原為俗字

日韓漢字
有啲字喺中文度完全係異體字，不過日文就有第二啲用法，所以呢啲字喺日文就當另一個字，而唔當係異體字。好似咲，中文係笑嘅異體字，喺日文就有「綻放」嘅意思；菓，喺中文係果嘅俗字，喺日文就解“糖果、零食”，呢兩個字都收錄喺日本《常用漢字表》入面 。
有啲寫法喺中文已經唔用，但喺日文同韓文漢字重有用：
日文漢字韓文漢字中文
當今大馬

當今大馬（粵拼：dong1 gam1 daai6 ma5，馬來話：Malaysiakini）係馬來西亞嘅個網上新聞媒體，由顏重慶創於1999年11月20號。依家擁有唐文、英文、馬來文同淡米爾文4個語言供選擇。當今大馬同時都係製作同發布新聞視頻KiniTV嘅擁有人。
喺創辦之初，《當今大馬》坐落喺八打靈再也14區一棟寫字樓嘅第4樓，僅有6名正員工同數名自願工作人員，以採訪1999年馬來西亞大選。其網站報導嘅第一篇新聞係對馬來西亞發行量最大嘅中文報紙《星洲日報》修改相法嘅批評。根據英國廣播公司（BBC）新聞指出，《當今大馬》嘅報導令《星洲日報》臭名昭著，更加迫使《星洲日報》喺網絡論壇上公開道歉。

封殺新聞
2012年5月22號，《星洲日報》指控中文版《當今大馬》同《獨立新聞在線》封鎖咗馬華公會前總會長林良實於該年5月14號接受《星洲日報》嘅個人獨家訪談。對於此事件，《星洲日報》批評網媒長期躲喺正義嘅光環下，遇到真正情況考驗，卻係講一套做一套，難掩口繫心非虛偽嘴臉。
渡部大輔

渡部大輔（1989年4月19號—）係日本足球員，司職後衞，效力大宮松鼠。
渡部英麿

渡部英麿（1924年9月24號—2011年10月12號）係日本足球員，司職守門員，曾經喺1954年爲日本足球代表隊出場2次。
渡邊麻友

渡邊麻友（1994年3月26號—），係日本一個引退咗嘅女演員、歌手同配音員，出名嘅作品有《夏空》同《欺詐偶像》。亦係日本女子組合AKB48嘅「初代神7」。2020年6月突然宣佈因為健康問題永久退出藝能界。

配音作品一覽
呢個表唔完整，歡迎加料。
渡部優衣

渡部優衣 ，係日本嘅一個配音員，出名嘅配音作品有30歲的保健體育。

配音作品一覽
呢個表唔完整，歡迎加料。
渡部博文

渡部博文（1987年7月7號—）係日本足球員，司職後衞，效力山口雷法。
渡部惠子

渡部惠子 ，係日本嘅一個配音員，出名嘅配音作品有浦和的小調。

配音作品一覽
呢個表唔完整，歡迎加料。
渡部紗弓

渡部紗弓 ，係日本嘅一個配音員，出名嘅配音作品有南鎌倉高校女子自行車社。

配音作品一覽
呢個表唔完整，歡迎加料。
渡部學

渡部學（1986年10月5號—）係日本足球員，司職前鋒，效力過水戶蜀葵，福島聯，及YSCC橫濱。
渡部猛

'渡部猛'，係日本嘅一個男藝人同埋演員。
福岡市博物館

福岡市博物館（日文：福岡市博物館(Fukuoka shi hakubutsukan)）係一間喺日本福岡嘅市立博物館。佢喺1990年開張，取替咗福岡市立歷史資料館，展出福岡嗰頭嘅歷史、民俗同考古發現。博物館嘅鎮館之寶係日本國寶漢委奴國王印，其他出名嘅藏品仲包括「日本號」長槍，同埋「箭號」日本國產車。福岡市博物館係福岡市一帶嘅主要旅游景點之一。

歷史
福岡市博物館前身係福岡市立歷史資料館，喺1989年福岡市搞亞洲太平洋博覽會嗰陣攞過佢嚟做主題展廳。但係因為地方太細嘅關係，喺亞太博覽會完咗之後冇耐佢就開始閂門裝修，直到1990年10月福岡市博物館先至正式開館。館藏入面有一批叫做「黑田資料」嘅文物同文獻就係喺開館嗰陣由福岡市美術館移交過嚟嘅，連作為鎮館之寶嘅漢委奴國王印都喺呢批文物入面。另外，博物館嘅常設展覽喺2013年更新過。

建築設計
博物館大堂
福岡市博物館嘅所有設施加埋佔地差唔多5萬平方米，其中博物館主樓係一棟正正方方嘅建築物，每邊邊長大約100米。一行到入去就會見到好闊落嘅大堂，屋頂用咗拱形嘅玻璃設計。同其他博物館嘅陰暗形象唔同，福岡市博物館個大堂用咗好多玻璃去大量採光，營造光猛、友善、平靜嘅氛圍。除咗白色嘅天井側面有「博多織」傳統圖案嘅浮雕之外，大堂仲會按時按節擺啲公仔出嚟裝飾。呢啲公仔係西頭哲三郎整嘅，喺1989年亞太博覽會嘅「福岡鴻臚館」展館入面都有展出過。
博物館分咗兩層，展廳喺嗮二樓，除此之外二樓仲有「博多傳統工藝館」，同研習室、講堂之類設施。至於一樓就主要係檔案室同擺文物嘅倉庫，仲有一間學習體驗室、同埋紀念品舖頭等等。
博物館東面有停車場，南面對出就有一個2000平方米大嘅水池。博物館南邊正門出面仲有四座青銅雕像，係法國雕塑大師布爾代勒（法文：Antoine Bourdelle）嘅作品。呢四座3.75米高、1噸重嘅雕像開初係鑄出嚟用喺布爾代勒嘅代表作「阿維爾將軍紀念碑」（法文：Monument au général Alvear）嗰度嘅。後來，為咗慶祝福岡市成立100周年，就喺巴黎布爾代勒美術館嗰度買咗呢四座銅像擺喺度。

常設展覽
日本國寶漢委奴國王印
常設展覽展示咗福岡嘅歷史同當地人嘅生活。展覽總共分做十一個區，其中第一區專講鎮館之寶漢委奴國王印，而最尾嘅第十一區就係講「博多祇園山笠」嘅節日習俗嘅。至於剩返嗰九區就按住時間順序，由冰河時期開始、經過鴻臚館同福岡藩等嘅事跡、一路講到現代，詳細介紹福岡呢一帶嘅歷史。
常設展覽入面最出名嘅藏品就係漢委奴國王印。佢係喺倭奴國國王派使者來朝之後，後漢光武帝送畀佢嘅一隻金印信物，後來俾人埋咗喺福岡嘅志賀島，再喺1784年俾人發現返。呢粒金印作為證明日本歷史由來嘅文物，喺1931年已經被指定咗做日本國寶。除咗金印之外，福岡市博物館嘅出名藏品仲有號稱天下三名槍之一嘅「日本號」長槍，同埋作為機械遺產保存住嘅日本現存最舊國產車「箭號」（日文：アロー号）。

企劃展覽
企劃展覽主要係圍繞住唔同地方嘅歷史文化做嘅專題展，呢度啲展品每兩個月就會換一次。呢個展廳分咗做四間房，其中一間專門展出黑田家收藏嘅文獻同文物，包括每年1月同2月都會展出嘅日本國寶「圧切長谷部」刀、同「日光一文字」太刀。
以前喺企劃展廳搞過嘅展覽仲包括四君子植物畫展、日本南北朝時期動亂嘅專題展、福岡青銅器展、江戶時代盔甲展等等。

特別展覽
福岡市博物館每年會搞五、六場特別展覽，主題好廣，涉及到日本乃至世界各地嘅歷史民俗，有時仲會用流行文化做主題。同另外兩個展區唔同嘅係，參觀特別展覽需要另外買飛。
以前喺特別展廳搞過嘅展覽包括浮世繪三大巨匠作品展、龐貝壁畫展、鬼滅之刃原稿展、名偵探柯南科學主題展等等。
福岡慎平

福岡慎平（2000年6月27號—）係日本足球員，打中場位置，效力京都不死鳥。
福山潤

福山潤（粵拼：fuk1 saan1 yeon6，1978年11月26號—）係日本嘅一個男配音員，出名嘅配音作品有叛逆的魯魯修。

配音作品一覽
呢個表唔完整，歡迎加料。
福岡

福岡縣，日本九州嘅縣。
福岡市，福岡縣府所在。
福岡地方，福岡縣以福岡市爲核心嘅地區。
福岡都會區，福岡市做核心嘅都會區。
福岡町，好多處。
福岡村，好多處。
日本姓。
小行星8159，日本發現嘅小行星，佢哋將佢定名爲福岡。
福岡將太

福岡將太（1995年10月24號—）係日本足球員，司職後衞，效力栃木SC。
福山

福山(ふくやま)係日本廣島縣一個中核市，人口47萬。
福山區

福山區係中國山東煙臺一個市轄區，總面積483平方公里，人口33萬。
第二春月

第二春月（阿拉伯文：ربيع الثاني）係回曆嘅第四個月，係第一春月後面嘅第二個春月。
第二屆鮮浪潮國際短片節

第二屆鮮浪潮國際短片節係香港短片競賽，喺2007年舉行。
第二國際

第二國際（Second International）係由世界各國社會主義政黨組成嘅組織，1889年成立，1916年因第一次世界大戰而解散同分裂。
第二最愛

《第二最愛 新曲＋精選》係香港歌手古巨基嘅音樂專輯，亦係佢首張新曲加精選專輯，喺1996年8月31號推出。唱片銷量為15萬張。當中主打歌《第二最愛》中嘅假音唱腔令觀眾再次留意古巨基。
温庭筠

温庭筠（筠讀雲，粵拼：wan1 ting4 wan4；812年？—870年？），原名岐（kei4），字飛卿（fei1 hing1），係中國唐代（晚唐）時嘅官員同詩人、詞人，太原祁人（而家山西祁縣），世稱温助敎（wan1 zo6 gaau3）、温方城（wan1 fong1 sing4）。
喺詩壇，佢係晚唐時期代表詩人之一，佢嘅愛情詩同李商隱一樣詩風豔麗，一齊開拓咗詩苑新境界，並稱爲温李；又同李商隱、段成式嘅文筆齊名，號稱「三十六體」。喺詞壇，佢係花間派嘅鼻祖，同韋莊並稱爲温韋，亦係文人中第一位努力作詞嘅詞人，到咗佢手啲文人先至重視詞呢種文體。

生平
温庭筠係太原府祁人（而家山西省祁縣），佢係温彥博嘅後人，温彥博係唐太宗呢朝嘅宰相。
佢精通音律，自細就識琴、笛，能根據音樂填詞，天資穎敏，有寫得出好文章嘅文才。因爲佢嘅樣生得醜，所以畀人嗌做温鍾馗（wan1 zung1 kwai4），但佢有文才，考律賦時，要八韻成一篇，佢叉起手一吟就有一韻，八叉八韻就完成八韻詩，所以時人稱佢做温八叉（wan1 baat3 caa1）、温八吟（wan1 baat3 jam4）。
雖則有咁高才華，次次考進士都落榜，噉係在於佢嘅輕率行爲好多。有關温庭筠性格嘅軼事傳得幾多，大體上以佢浪漫嘅性格同品行放蕩爲主。温庭筠初初到長安時，幾多人尊重佢出衆嘅才華，佢亦自信自身嘅才華，結果佢出入啲花街柳巷，同啲公卿子弟飲酒度日，毫無念慮噉沉迷酒色。有次醉咗犯咗夜禁，同啲警官衝突，以致畀人打甩牙，將佢唱衰成個京師，落得好壞嘅名聲。加之佢又得失權貴，好唔畀面噉批判啲當權者，於是好快乞人憎。喺考場佢又恃住自身嘅才華，多番爲鄰席嘅人作詩，幫佢哋作弊，以致畀人稱呼做「救數人」。呢啲不正行爲令佢喺科舉及第唔出來。
甚至於丞相呢種當權者都夠膽放肆。佢曾經喺宰相令狐綯（中文：令狐綯）（ling4 wu4 tou4；令狐楚嘅仔）屋企度寄食，但因爲佢譏諷宰相無學問，又整蠱令狐綯，結果攀咗出來，亦因此得罪貴人而備受打壓。大中九年（855年），佢最後一次考進士，因爲驚佢又幫人作弊，而特召佢喺簾前受試，因此佢大鬧科場，喺遞年流放去隨縣（湖北）做縣尉。
大中十一年（857年），襄陽（湖北）刺史徐商賞識佢，招佢做巡官，於是入咗佢幕下，咸通二年（861年）徐商調離襄陽，佢亦就辭職去江東地方放浪，漂泊過世；喺淮南時，雖然令狐綯出鎮淮南，但因爲以前打壓過佢，所以唔去探佢。咸通四年（863年）温庭筠因爲窮而喺揚子院乞食，之後發生飲醉犯夜嘅事件，當時令狐綯冇幫温庭筠講說話，亦就冇罰到差人。因爲惡名傳到京師，佢親自去京城致書畀啲公卿，爲自己雪冤，之後留喺京城長安。
唐懿宗年間，咸通六年（865年），温庭筠任命爲國子助敎，來年舉任主試，掌管國子監試。因爲喺科場屢受壓制，所以佢主持考試與衆不同，佢提示啲人聽，佢會嚴格按照文章基準來判斷人，杜絕因人取士嘅歪風，喺當時傳爲美談，但亦因此招致權勢貴族嘅不滿。佢爲咗表明自己完全以文判等，將文章公之於衆，包括批判施政、暴露腐敗者嘅詩文，因爲噉惹來咗宰相楊收等人嘅憤怒，結果佢貶官爲方城尉。之後嘅生平不可攷，有講法話呢陣時佢人到高齡，咸通七年（866年）喺憂鬱中離世。而據新舊《唐書》，話徐商原本仲喺京師保佢，無奈徐商調任，所以佢唯有貶官，《唐才子傳》更加話佢最後流落江湖直到死。

文學
温庭筠嘅詩同詞都好，喺詩方面同李商隱一樣有名聲，喺詞方面同韋莊齊名。佢嘅詩詞善於挖掘對象，有色彩美同音律美。佢嘅詩包含個人嘅遭遇、對時政嘅諗法、喺行旅中所感到嘅感慨等，佢嘅詞有好多作品係寫女人嘅閨情，寫得纖細又精巧。
舊時，啲人睇李商隱同温庭筠係同一派嘅詩家，嗌做「温李」。不過，據近來各家文學研究，認爲噉講唔夠正確，因爲佢兩個嘅藝術風格好唔同。論詩歌成就，温庭筠遠唔及李商隱，因爲佢嘅詩有啲「輕浮、淺薄、情感真誠少」；不過講佢嘅詞就幾有特色。

温庭筠嘅詞
温庭筠係晚唐嘅詩人同詞人，特別係佢嘅詞喺中國文學史度佔有重要位置。歷代評論家都評價佢做「花間派鼻祖」，噉係因爲佢對呢個詞派嘅風格、詞格形成扮演緊要角色，因爲噉《花間集》收錄得最多嘅係温庭筠嘅詞。詞本來生發喺民間，到温庭筠手度鍛鍊過，先引起文士嘅關心，以後五代同宋代嘅詞人先會競相創作，令詞成爲中國文學嘅主要文體之一。喺温庭筠以前嗰啲詩人係借民間詞形式來作詞，而温庭筠有音樂嘅才能，能夠據樂曲定詞調，再注入文學嘅才能，創作出多過前人嘅詞作，所謂「能逐弦吹之音，爲側豔之詞」，佢啲詞有浪漫嘅、唯美嘅感性表現，色彩濃淡，造語華靡，造成佢嘅風格「香軟，脂香粉味」。呢種風格影響到後世詞人，形成「花間派」，而佢尊榮爲第一人。温庭筠詞嘅主題大略限定喺女性嘅姿態、愛情、思戀、離別同願望，諸如相思之愁等。題材係偏狹，但妥當嘅睇法係既有温庭筠個人嘅個性趨向，亦有詞喺發展初期嘅詞格起因。

作品
據《新唐書·藝文志》，温庭筠嘅文集有：
《漢南真稿》十卷
《握蘭集》三卷
《金荃集》十卷
《詩集》五卷
另外，佢又寫咗類書《學海》十卷、小說《採茶錄》一卷、《乾巽子》三卷。但佢啲作品幾乎都失傳曬，詩詞僅見於《花間集》、《全唐詩》、《全唐文》，《乾巽子》部分文句保存喺《太平廣記》嘅引錄。
到現代爲止，佢嘅詩現存310幾首，有《温飛卿詩集》九卷，由清人顧嗣立校注；佢嘅詞現存70首，見於王國維輯錄嘅《金荃詞》同林大春彙集嘅《唐五代詞》。

作品舉例
送渤海王子歸國
疆理雖重海，車書本一家。
盛勳歸舊國，佳句在中華。
定界分秋漲，開帆到曙霞。
九門風月好，回首是天涯。

夢江南
梳洗罷，獨倚望江樓。
過盡千帆皆不是，
斜暉脈脈水悠悠。
腸斷白蘋洲。

菩薩蠻
小山重疊金明滅，鬢雲欲度香腮雪。
懶起畫蛾眉，弄妝梳洗遲。
照花前後鏡，花面交相映。
新帖繡羅襦，雙雙金鷓鴣。

商山早行
晨起動征鐸，客行悲故鄉。
雞聲茅店月，人跡板橋霜。
槲葉落山路，枳花明驛牆。
因思杜陵夢，鳧雁滿回塘。
過陳琳墓
曾於青史見遺文，今日飄蓬過此墳。
詞客有靈應識我，霸才無主始憐君。
石麟埋沒藏春草，銅雀荒涼對暮雲。
莫怪臨風倍惆悵，欲將書劍學從軍。

贈知音
翠羽花冠碧樹雞，未明先向短牆啼。
窗間謝女青蛾斂，門外蕭郎白馬嘶。
殘曙微星當戶沒，澹煙斜月照樓低。
上陽宮裏鐘初動，不語垂鞭過柳堤。

更漏子
星斗稀，鐘鼓歇，簾外曉鶯殘月。
蘭露重，柳風斜，滿庭堆落花。
虛閣上，倚闌望，還似去年惆悵。
春欲暮，思無窮，舊歡如夢中。
温子傑

温子傑，香港親中派政治人物兼航運交通界人士。

選舉經歷
喺2021年9月，佢當選成為香港特别行政區選舉委員會航運交通界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名蔡明禧。
温官球

温官球，香港親中派政治人，2023年香港區議會選舉後被政府委任做區議員。
無綫新聞台

係香港無綫電視其中一條高清數碼電視頻道，頻道冧巴83，喺2017年8月15號正式啟播，取代原先嘅免費頻道互動新聞台同收費頻道TVB新聞台。
2023年5月29日，無綫新聞台全新改版。
無窮小量

無窮小量（英文：infinitesimal）係數學分析上嘅一個概念，指無限咁接近 0、但又唔係 0 嘅量。
無立方整數

無立方整數（英文：cube-free integer）係指佢啲因數之中，冇一個係立方數嘅自然數。簡單啲講，將一個咁嘅數質因數分解（英文：Integer factorization）之後，所有質因數嘅冪都唔會大過或等於3。
例如：54=，由於54有因數係立方數（），所以54唔係無立方整數；而55=，55冇因數係立方數，所以55係無立方整數。
頭幾個無立方整數係：1、2、3、4、5、6、7、9、10、11、12、13、14、15、17、18、19、20、21、22、23、25、26、28、29、30、31、33、34、35、36、37、38、39。（OEIS數列A004709）
由於「無立方整數」嘅所有質因數指數都係一次方或二次方，所以有關數嘅正因數數目必定係3-光滑數。
將無立方整數分解為三個數嘅積，呢三個數一定整體相對質數。
依定義，顯然所有嘅質數、楔形數、質數階乘同半質數都係無立方整數。
無綫

無綫唔用電綫嘅電訊傳播方式。
所以，無綫可以指
無綫電
無綫電視
痄腮

痄腮，又叫流行性腮腺炎，係種傳染病，由痄腮病毒引起，主要感染細路，癥狀主要係面兩邊腮發炎。佢可以用疫苗去預防。
疫苗外交

疫苗外交（英文：Vaccine diplomacy）係指利用疫苗作為外交手段，而用疫苗作為國家之間嘅拉攏或者排斥手段喺武漢肺炎大爆發之後，更加成為國際間嘅主要議題。
中華人民共和國喺2020年12月開始，向未得到足夠武漢肺炎疫苗嘅國家提供滅活疫苗，但係《紐約時報》話中國將供應疫苗作為喺拉丁美洲推動使用中國網絡設備（主要係華為同中興通訊）嘅手段，並透過向匈牙利供應疫苗企圖分化歐盟。
美國喺2021年5月宣布向全球多國贈送疫苗，同時購買5億劑輝瑞疫苗捐贈COVAX，又向台灣捐助250萬劑莫德納疫苗，被認為係要抗衡中國嘅疫苗外交。美國政府喺2021年5月同6月先後承諾捐贈8000萬劑獲得美國食品藥品監督管理局核准嘅疫苗同5億劑輝瑞疫苗，美國總統祖拜登講明美國向全球各個受助國捐贈疫苗唔會附帶任何條件。
疹

疹係皮膚感染疾病嘅病徵之一，疹通常會喺皮膚上出現紅腫、癢或皮膚粗糙。疹並冇特定嘅病因，可以係任何疾病所引起嘅。通常嘅病因包括病毒、免疫系統失調、食物或環境過敏所引起。
病毒引起嘅疹可以包括德國麻疹、水痘、麻疹等。
其他非病毒因素亦可能會導致出疹，例如太陽曬傷、緊張、摩擦等。
疾病篩檢

疾病篩檢（英文：screening）係一系列嘅技術，旨在想搵出前所未知嘅健康問題或者風險因素，簡單嘅可以係畀問卷人填，問佢哋有冇某啲症狀或者有冇定期做篩檢呀噉。
事實表明，有好多病只要發現得早，都好易醫而且唔會有咩手尾，例如多種嘅癌症都係噉—及早發現好大機會（例如 80-90%）可以生還，而等到有症狀出現嗰時往往已經為時已晚。因為噉，預防醫學界相當重視疾病篩檢嘅問題。
例如唔少研究者都有喺度研究有咩因素會左右一個人肯唔肯做篩檢。例如响 2020 年代初嘅土耳其，估計得嗰 20 至 30% 嘅大人有好好哋定期噉做結腸癌篩檢，於是研究者就做統計分析，睇吓性別、年齡同社經地位等嘅因素會點樣影響一個人有冇好好噉做篩檢，想理解點解某啲人會唔肯做篩檢。再進階啲嘅研究，仲可能會利用營銷學知識，想透過巧妙噉設計廣告嚟鼓勵啲人做篩檢。
疾病資料庫

疾病資料庫（Diseases Database，簡稱DiseasesDB）係個免費提供關於醫學症狀、癥狀或者藥物資訊嘅資料庫網站。
疫苗同自閉症嘅關聯

多項研究顯示疫苗同自閉症嘅關聯並唔存在。宣稱兩者有關聯嘅假設最先由安德魯·韋克菲爾德提出，佢喺1998年喺醫學期刊柳葉刀發表論文，推斷MMR疫苗會引起自閉症。呢個假設被反疫苗運動嘅支持者作為反對疫苗嘅理由。但好快科學界一致認為疫苗同自閉症係無關聯嘅，疫苗入邊嘅成分都唔會引起自閉症，安德魯嘅論文都被期刊撤回咗。

安德魯關於疫苗同自閉症嘅假說
安德魯同佢嘅同僚對十二位被診斷有發展障礙嘅兒童進行咗調查，其中嘅八位兒童嘅症性被佢哋嘅家長或者醫生同疫苗聯繫到一齊，佢哋從打完疫苗到出現行為障礙嘅時間間隔從廿四個鐘到幾年都有。安德魯篇論文最後都無肯定到疫苗同自閉症嘅關聯。
疱疹

疱疹，全名單純疱疹（Herpes simplex），係畀單純疱疹病毒感染而引發嘅病，常見嘅主要有唇瘡（唇疱疹）同生殖器疱疹兩類，亦可感染身體其他地方。病徵主要係生水𦢊。
絕地狂逃

《絕地狂逃》（英文：No Escape）係一部2015年動作驚慄片，為尊艾力道鐸執導，並同細佬德魯一齊編劇。由奧雲韋遜、Lake Bell、Pierce Brosnan、Sterling Jerins同Claire Geare主演。電影原定2015年8月26號喺美國上畫。

劇情
電影用「革命暴力」同「逃脫」構足，講述一個家庭喺外地嘅「革命暴力」下生死一線，同點去逃出動亂險境。
故事主角傑克·杜威一家因工作緣故要由美國搬到東南亞，唔好彩捲入當地嘅暴力革命。暴動份子對排外情緒升級至向歐美白人落手，令傑克同佢家人必須喺亂黨嘅追殺下逃亡。電影帶出「戰亂」嘅恐怖情況、「革命」嘅客觀同人道問題，而「戰爭」中人民嘅反應。

反響
爛番茄評級44%，Metacritic得分39，評價一般。
IMDb為此給於6.8/10評分，中國大陸豆瓣电影網為此給於7.1/10評分。
電影預告片令社會嘩然，發生喺柬埔寨對警察用嘅盾牌倒掛紅色刻字，柬埔寨文化同藝術部列為禁片。
絕命詩

舊時日本武士如果決鬥、戰爭輸咗，作爲責任，係要剖腹自殺來謝罪，喺臨死之前佢就會寫絕命詩。幅畫畫嘅係明石義太夫，畫家係月岡芳年
黑木博司寫嘅絕命詩
絕命詩（粵拼：zyut6 ming6 si1）係啲人知道自己就來死時所作、或者吟嘅詩，呢類詩嘅形式可以好多種，可以係近體詩、古體詩、現代詩、偈頌、短歌、俳句，基本上絕命詩都係啲短詩。
絕地拯救33

《絕地拯救33》（英文：The 33），係套2015年上畫嘅智利電影，Patricia Riggen導演，安東尼奧班達拉斯主演。
絕地要塞 2

絕地要塞 2（Team Fortress 2）係一隻英雄射擊遊戲，2007年10月10號發行。
絕夜逢生

《絕夜逢生》（粵拼：zyut6 je6 fung4 sang1，英文：Into the Night）係一套2020年嘅比利時末日幻想劇，主角係寶蓮艾特妮同羅宏嘉貝路多。
絕對值

絕對值（absolute value）係數學上面常用嘅概念。佢意指將所有嘅負數變成正數，正數都仲係正數。同時，佢可以代表兩個數字之間嘅距離。拓展落去，佢可以代表兩樣嘢之間嘅距離。
絕對值同時都係一個基本函數之一。有咗絕對值，可以推斷到好多有用嘅公式，其中一條就係三角形不等式。

定義
假設有一個實數。佢嘅絕對值就係如果將呢個定義用函數圖形嚟表示，會好似一個「V」字嘅樣。
例子

性質一
如果，咁一定係。()
證明：
因為三叉性質，所以，或者。根據定義，只有，先至會有。

性質二
證明：
因為三叉性質，所以，或者。
如果，咁。得出。
如果，咁。得出。
如果，咁。

性質三
證明：
如果或者，咁。
因為性質二得知，無論同係正數係負數，佢哋嘅絕對值都係一樣。
。

性質四
證明：
利用性質三得出，。

性質五
如果，咁只有因為，先會得出。換句話講，同係同一個意思。
絕對同相對時態

絕對同相對時態（英文：Absolute and relative tense）係兩個時態概念。絕對時態係指隻語言用起時態上嚟係以「講嘢嗰刻嘅時間」做對照時間點（現在）嘅。而行相對時態嘅語言就唔同，對照時間點可能係有異於「講嘢嗰刻」同「語句描述嘅嘢發生嗰刻」嘅第三點。
盧覓雪

盧覓雪，原名盧麗蓮（英文名Michelle，音譯「覓雪」，1964年5月28號—），做過香港記者、編輯、電台節目主持、演員、電影策劃、編劇、影評、作家。未婚。

演出
呢個表唔完整，歡迎加料。

被李力持誹謗
李力持喺2020年3月時，曾經喺Facebook上傳咗盧覓雪嘅照片，並配以性愛片嘅圖片，聲稱有盧覓雪嘅性愛片段流出，結果盧覓雪6月入稟區域法院控告佢誹謗，要求法庭頒禁制令同埋支付懲罰性賠償。
李力持曾經喺7月公開道歉，但係盧覓雪就叫佢「有咩自己同法官講啦⋯⋯」 。去到11月26號，區域法院裁定盧覓雪勝訴，李力持要向盧覓雪賠償同埋畀訟費。盧覓雪之後喺社交媒體形容「告一段落」。
盧萃霖

盧萃霖係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
盧蔭強

盧蔭強係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
盧西塔尼亞教會

葡萄牙盧西塔尼亞大公使徒福音教會（葡文：Igreja Lusitana Católica Apostólica Evangélica），簡稱盧西塔尼亞教會（葡文：Igreja Lusitana），係普世聖公宗成員教會。好似全部普世聖公宗教會，佢認坎特伯里大主教靈職領袖。此外，教會係大主教轄下嘅非教省教區。現任主教係Jorge Pina Cabral（英文：Jorge Pina Cabral）。

史
1834年建立君主立憲制後，放寬對非羅馬天主教徒嘅宗教限制，因而帶領聖公宗里斯本小教堂開放。第二座小教堂喺1868年開放。聖公宗差會連同舊公教運動響葡萄牙增長嘅影響力一致。堂會係由拒絕接受1870年梵蒂岡第一次大公會議（中文：梵蒂岡第一次大公會議）定義教宗無誤（中文：教宗無誤論）同普世教長管轄權（中文：教宗至上論）教條嘅天主教神父同平信徒所創立。
1880年成立盧西塔尼亞教會，當時堂會代表響新成立墨西哥差會主教亨利·萊利（英文：H. C. Riley（英文：H. Chauncey Riley））主持議會上會面。議會制定咗憲章，並決定遵守普世聖公宗嘅教義同禮儀標準。1884年，創建咗葡萄牙語公禱書，其中包含盎格魯、羅馬同摩爾阿拉伯（中文：摩爾阿拉伯禮）禮儀完素。由一開始，教會就由當時係愛爾蘭教會米斯主教（英文：Church of Ireland Bishop of Meath（英文：Bishop of Meath））嘅普倫基特勳爵（英文：Lord Plunket（英文：William Plunket, 4th Baron Plunket））主持主教委員會協助，多年之後，有一啲美國聖公會主教提供主教事工同牧民，特別係美國聖公會歐洲議會（英文：Convocation of Episcopal Churches in Europe（英文：Convocation of Episcopal Churches in Europe））主理主教，直到1958年首位盧西塔尼亞主教祝聖。
根據波恩協定（英文：Bonn Agreement (religion)）條款，盧西塔尼亞教會連埋聖公宗同舊公教嘅各個分支建立咗全面共融。1980年發生教會完全融入普世聖公宗，成為坎特伯里大主教管轄下非教省教區。

教籍
教會有約5,000位成員。

架構
作為聖公宗教派，教會由主教轄治。盧西塔尼亞教會係個教區，下有兩個分別響葡萄牙北部同南部會吏長區，同埋14個牧區。佢重有傳教區。主教有佢位於里斯本聖保羅座堂嘅主教座。教區管理以波圖為中心。

崇拜同禮儀
盧西塔尼亞教會擁護三品聖職：會吏、牧師，同主教。越嚟越多嘅重點放響呢啲上帝全體人民廣泛事奉裏面共同工作嘅制度上。葡萄牙語祈禱書係教會禮儀嘅基本。
喺教會早期，使用1662年版公禱書1849年葡萄牙語譯本。1884年，教會出版咗自己基於盎格魯、羅馬同摩爾阿拉伯禮嘅祈禱書。目的係仿效原始使徒教會嘅習俗。

跨宗派關係
好似一啲其他聖公會，已進入連埋舊公教完全共融。而家教會都係聖公宗同北歐信義宗教會共融嘅鮑渥共融部分。
另外，佢亦係合一嘅普世教會協會會員。
盧西奧

盧西奧（粵拼：lou4 sai1 ou3；葡文：Lúcio；西班牙文：Lucio；意大利文：Lucio）係意大利文同西班牙文、葡萄牙文嘅人名，出自拉丁文Lucius嘅變形。出名嘅人包括：
盧西奧艾坎塔拉：巴西政治人。
盧西奧布蘭高：墨西哥軍官。
盧西奧卡路士蘇薩：巴西足球員。
盧西奧達拉：意大利歌手同作曲家。
盧西奧卡度素：巴西作家。
盧西奧哥斯達：巴西建築師。
盧西亞娜·阿瑪

盧西亞娜·阿瑪係一個阿根廷場地曲棍球運動員、模特兒。
盧西奧艾坎塔拉

盧西奧艾坎塔拉（葡文：Lúcio Gonçalo de Alcântara，1943年5月16號—）係巴西醫生、政治人物同作家。佢係塞阿拉聖岡薩羅人。曾經喺1979年至1982年間做過福塔雷薩市嘅市長；1991年至1994年間做過塞阿拉州副州長。2002年做過塞阿拉州長直到2006年落台。
牟定

牟定係中國雲南楚雄一個縣，總面積1646平方公里，人口20萬。
牟氏

牟（粵拼：mau4）係唐人姓氏，喺《百家姓》裏頭排第488位，依家經已冇乜人用。

名人
呢篇牟氏係同姓氏有關嘅楔位文章，重未寫完嘅。麻煩你幫手充實佢。
牟平區

牟平區係中國山東煙臺一個市轄區，總面積1588平方公里，人口48萬。
牡丹

牡丹（粵拼：maau5 daan1；學名：Paeonia suffruticosa）係毛莨科芍藥屬嘅一種落葉灌木，原產中國西部嘅秦岭同大巴山一帶。而家喺全球各地都可以搵到，尤其喺中國地區，好多道都搵到，其中以洛陽嘅最出名，有「洛陽牡丹甲天下」嘅講法。

形態
呢種植物嘅壽命有30至60年，一般高一米到米半，最高去到2m。花同芍藥好相似，佢係單生品種，一般生喺枝頂，直徑可以去到16cm，顏色有白、紅、紫、黃等幾種，重有好多個樣，多到數唔嗮。而花萼同花瓣都係按5嘅倍數量增長，尤其係重瓣比較珍貴。

適應環境
呢種植物嘅環境適應能力都好犀利下。

年花
牡丹有「花中之王」或「國色天香」嘅美譽。過年嗰陣，牡丹亦係一種好常見嘅年花，作「花開富貴」噉解。

洛陽市花
喺河南洛陽，由於當地啲人成日好鍾意牡丹，加上周街都可以搵到，結果喺1982年9月21號嘅洛陽市人大常委會通過咗決議，將牡丹定為洛陽市花。

洛陽牡丹花節
内文：中國洛陽牡丹文化節
洛陽牡丹花節係中國內地一個好出名嘅花卉節，從隋朝一直行到而家。喺每年4月15號~25號辦，喺嗰時有好多人嚟睇牡丹。
牟路思怡圖書館

牟路思怡圖書館座落喺香港中文大學崇基學院入面，係以牟路思怡夫人命名，由美國亨利路思基金會通過美國聯合長老會捐贈而起嘅。館藏涵蓋音樂、宗教、教育等範疇。館內設有自修室同小組討論室。

背景
CC lib喺1951年起好，最初叫St. John's Cathedral Library。喺1956年，佢搬咗去馬料水校園。之後，由美國亨利路思基金會通過美國聯合長老會捐咗筆錢，最終座落喺依家嘅位置——崇基學院，喺1971年10月29號由亨利路思先生個妹牟路思怡夫人主持揭幕禮，所以叫牟路思怡圖書館。

館藏
牟路思怡圖書館嘅館藏同其他中大嘅圖書館唔同，佢除咗有一啲音樂同宗教嘅著作之外，仲有西方文學及語言、日本文學及語言、語文學、語言學、教育同運動科學方面嘅藏書。所有嘅館藏都係得到對應學系嘅支持嘅。
另外，圖書館亦都有論文、報紙、ERIC文件同埋音樂同宗教嘅絕版書。教育方面，圖書館入面有大量嘅中小學各科教科書、習作，好多兼職幫人補習嘅大學生都會去呢度影印練習畀學生做。除此之外，亦都有好多嘅電子書同其他電子資源畀中大嘅師生用。

地鐵
大學站D出口，沿車站路行一段，左轉入池旁路，過咗眾志堂（CC can）就見到牟路思怡圖書館。
牟韻潔

牟韻潔（英文：Cherish Mou；1993年11月21號—），綽號小牛，係臺灣嘅女藝人，2009年出道，前女子組合黑澀會美眉成員，2018年加入無綫電視台灣製作中心。